Pasūtītāja līg. reģ. Nr. R1S-IEP-587/2026
Izpildītāja līg. reģ. Nr. _________________
IEPIRKUMA LĪGUMS 
par komunikācijas mācībām saskarsmei ar personām ar funkcionāliem traucējumiem
Līguma parakstīšanas datums ir

pēdējā pievienotā droša elektroniskā paraksta un tā laika zīmoga datums
SIA “Rīgas 1.slimnīca” (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojas saskaņā ar sabiedrības Statūtiem un Valdes reglamentu, no vienas puses, un 
SIA Pieaugušo neformālās izglītības iestāde “Mācību centrs SUSTENTO” (turpmāk – Izpildītājs), tās valdes priekšsēdētājas Guntas Ančas personā, kura rīkojas uz Statūtu pamata, no otras puses, 
turpmāk abas kopā sauktas – Puses, bet katra atsevišķi – Puse, 
pamatojoties uz iepirkuma “Komunikācijas mācības saskarsmei ar personām ar funkcionāliem traucējumiem” (ID Nr. R1S 2026/76-iep) nosacījumiem un rezultātiem, noslēdz šādu līgumu (turpmāk – Līgums):
1. Līguma priekšmets 

1.1. Pasūtītājs uzdod un apmaksā, bet Izpildītājs apņemas Līgumā paredzētajā termiņā ar saviem līdzekļiem organizēt Līguma 1.pielikumā minēto apmācību (turpmāk – Pakalpojums).

1.2. Izpildītājs nodrošina Pakalpojuma izpildi 2026.gada 9.jūnijā no plkst. 13.00 līdz plkst. 14.30.
1.3. Pakalpojuma sniegšanas vietu un aprīkojumu nodrošina Pasūtītājs. Pakalpojuma sniegšanas vieta ir Rīga, Bruņinieku iela 5, korpuss Nr. 2, 1.stāva konferenču zālē. 
2. Līguma summa un norēķinu kārtība

2.1. Līguma kopējā summa atbilstoši Līguma 1.pielikumam ir 247,93 EUR, neieskaitot pievienotās vērtības nodokli (turpmāk – PVN), kas tiek aprēķināts papildus saskaņā ar spēkā esošo normatīvo aktu prasībām.

2.2. Līguma kopējā summā ir iekļauti visi nodokļi un nodevas, kā arī citas izmaksas, kas saistītas ar Pakalpojuma izpildi un normatīvajos aktos noteiktajā kārtībā.
2.3. Līguma kopējo summu Pasūtītājs samaksā 30 dienu laikā pēc tam, kad Puses ir parakstījušas Pakalpojuma nodošanas – pieņemšanas aktu (Līguma 2.pielikums) un Izpildītājs ir iesniedzis Pasūtītājam attiecīgu rēķinu. Rēķinā, nodošanas – pieņemšanas aktā un citos attaisnojuma dokumentos obligāti jānorāda Pasūtītāja Līguma reģistrācijas numurs, pretējā gadījumā Pasūtītājs ir tiesīgs to neparakstīt un neveikt apmaksu līdz neatbilstību un trūkumu novēršanai.
2.4. Puses vienojas un piekrīt saņemt attaisnojuma dokumentus (pavadzīmes, rēķinus, pieņemšanas-nodošanas aktus un / vai citus dokumentus):

2.4.1. elektroniski sagatavotus uz Pasūtītāja e-adresi: EINVOICE@40003439279 vai 
2.4.2. parakstītus papīrā formātā.
3. Pakalpojuma nodošana un pieņemšana

3.1. Izpildītājs pēc Pakalpojuma izpildes nodod Pasūtītāja atbildīgajai personai Pakalpojumu ar nodošanas – pieņemšanas aktu. 
3.2. Ja, saņemot Pakalpojumu, tiek konstatēts, ka tas neatbilst Līguma 1.pielikumam, tad Pasūtītājs ir tiesīgs tos nepieņemt un pieprasīt no Izpildītāja pienācīgu uzņemto saistību izpildi. Konstatēto trūkumu novēršanu Izpildītājs veic ar saviem spēkiem un līdzekļiem Pasūtītāja noteiktajā termiņā. 
4. Pušu tiesības un pienākumi

4.1. Pasūtītāja tiesības:

4.1.1. pieņemt no Izpildītāja Pakalpojumu, kas atbilst Līgumam, tajā skaitā, Līguma 1.pielikumam;

4.1.2. pieprasīt no Izpildītāja Līgumā paredzēto saistību pienācīgu izpildi;

4.1.3. ja Izpildītājs nav pienācīgi izpildījis savas saistības, Pasūtītājs ir tiesīgs pieprasīt, lai Izpildītājs novērš visus pieļautos trūkumus.
4.2. Pasūtītāja pienākumi:

4.2.1. nekavējoties paziņot Izpildītājam par visiem no Pasūtītāja neatkarīgiem apstākļiem, kas Izpildītājam varētu traucēt Līguma izpildi;
4.2.2. veikt Izpildītājam maksājumus Līgumā noteiktajā termiņā un kārtībā.

4.3. Izpildītāja tiesības:

4.3.1. savlaicīgi un Līgumā paredzētajā apmērā saņemt no Pasūtītāja samaksu par Līgumā noteiktā Pakalpojuma izpildi.
4.4. Izpildītāja pienākumi:

4.4.1. sniegt Pakalpojumu ar saviem darba rīkiem un ierīcēm, darbaspēku (personālu), materiāliem u.t.t. atbilstoši Līguma noteikumiem;

4.4.2. kvalitatīvi sniegt Pakalpojumu, ievērojot tā izpildes termiņu.
5. Pušu atbildība

5.1. Par Līgumā minēto saistību neizpildi vai nepienācīgu izpildi vainīgā Puse atlīdzina otrai Pusei un trešajām personām nodarītos zaudējumus.

5.2. Puses nav savstarpēji atbildīgas par Līgumā noteikto saistību neizpildīšanu, iestājoties nepārvaramas varas vai ārkārtēja rakstura apstākļiem, kuru darbība sākusies pēc Līguma noslēgšanas un kurus iepriekš nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri un blokādes. Par šādu apstākļu iestāšanos Puses nekavējoties, bet ne vēlāk kā 2 dienu laikā rakstveidā informē otru Pusi un veic visus nepieciešamos pasākumus, lai nepieļautu zaudējumu rašanos Pusēm.

5.3. Ja Izpildītājs nepienācīgi pilda Līguma saistības vai nesniedz Pakalpojumu Pasūtītājam Līgumā noteiktajā termiņā, tad Izpildītājs maksā Pasūtītājam līgumsodu 0,5% apmērā no Līguma summas par katru nokavēto dienu, bet ne vairāk kā 10% no tās.

5.4. Ja Pasūtītājs izbeidz Līgumu 6.2.1., 6.2.2., 6.2.3., 6.2.4., un 6.2.6.apakšpunktā noteiktajos gadījumos, Izpildītājs maksā Pasūtītājam līgumsodu 10% apmērā no Līguma kopējās summas.

5.5. Ja Pasūtītājs ir pārkāpis Līgumā paredzēto norēķinu kārtību un nav savlaicīgi veicis maksājumu, tad Izpildītājam ir tiesības prasīt, lai Pasūtītājs maksā Izpildītājam līgumsodu 0,5% apmērā no nesamaksātās summas par katru nokavēto dienu, bet ne vairāk kā 10% no tās.

5.6. Pusēm ir pienākums samaksāt līgumsodu 10 darba dienu laikā no attiecīga rēķina saņemšanas no otras Puses. Līgumsoda samaksa neatbrīvo Puses no savu saistību izpildes un zaudējumu atlīdzināšanas pienākuma.

5.7. Ja Izpildītājs kavē kādu no Līgumā noteiktajiem izpildes termiņiem, Pasūtītājs ir tiesīgs, par to rakstveidā informējot Izpildītāju, samazināt maksājumu par attiecīgo līgumsoda summu.
6. Strīdu izskatīšana, Līguma grozīšana un izbeigšana

6.1. Visas domstarpības un strīdi, kas Līguma izpildes laikā rodas starp Pusēm, tiek risināti savstarpēju pārrunu ceļā, bet, ja Puses nespēj vienoties un nevar tos atrisināt, tie tiek nodoti izskatīšanai Latvijas Republikas normatīvajos aktos noteiktajā kārtībā Latvijas Republikas tiesā.

6.2. Pasūtītajam ir tiesības vienpusēji izbeigt Līgumu, nosūtot Izpildītājam paziņojumu ierakstītā pasta sūtījumā vai kā elektroniski parakstītu dokumentu, ja iestājies vismaz viens no uzskaitītajiem gadījumiem:
6.2.1. Izpildītājs kavē Līguma izpildes termiņu;

6.2.2. Pakalpojums neatbilst Līguma un normatīvo aktu prasībām;

6.2.3. Izpildītājs nepilda Līgumu vai ir zaudējis Pasūtītāja uzticību;

6.2.4. Izpildītājs Līguma noslēgšanas vai izpildes laikā veicis prettiesisku darbību;

6.2.5. Līguma izpildi padara neiespējamu vai ievērojami apgrūtina nepārvarama vara;

6.2.6. Izpildītājs Līguma slēgšanas tiesību piešķiršanas brīdī sniedza nepatiesu vai nepilnīgu informāciju vai apliecinājumus;

6.2.7. Izpildītājs nevar vai nevarēs izpildīt Līgumu tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas.

6.3. Līguma 6.2.punktā paredzētajos gadījumos Pasūtītājs neatlīdzina Izpildītājam zaudējumus.
6.4. Līgumu var grozīt, Pusēm par to savstarpēji vienojoties. Izmaiņas Līguma noteikumos stājas spēkā tikai tad, kad tās ir noformētas rakstveidā, un tās ir parakstījušas abas Puses. Līguma grozījumi ar to parakstīšanas brīdi kļūst par Līguma neatņemamu sastāvdaļu.

7. Pušu atbildīgās personas

7.1. Pasūtītāja atbildīgā persona Līguma izpildes laikā ir: Personāla vadības nodaļas vadītāja Undīne Bušmeistere, tālruņa Nr. 22021300, e-pasts: undine.busmeistere@1slimnica.lv. 
7.2. Izpildītāja atbildīgā persona Līguma izpildes laikā ir: Mācību centra SUSTENTO vadītāja Kaiva Žodziņa Skurba, tālruņa Nr. 29235115, e-pasts: macibucentrs@sustento.lv. 
7.3. Pušu atbildīgajām personām ir šādas tiesības un pienākumi:

7.3.1. risināt organizatoriskus jautājumus, kas saistīti ar Līguma izpildi, veikt Līguma izpildes uzraudzīšanu;

7.3.2. pārbaudīt veiktā Pakalpojuma atbilstību Līguma un tā pielikuma noteikumiem un risināt jautājumus, kas saistīti ar nekvalitatīvu Pakalpojuma izpildi;

7.3.3. veicot Pakalpojumu, saziņai izmantot Līguma 7.1. un 7.2.punktā minētos rekvizītus;

7.3.4. veikt savlaicīgu rēķinu iesniegšanu un pieņemšanu, apstiprināšanu un nodošanu apmaksai;

7.3.5. parakstīt Pakalpojuma nodošanas – pieņemšanas aktu, kā arī citus ar Līguma izpildi saistītos dokumentus.

7.4. Atbildīgajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.

8. Citi noteikumi

8.1. Puses garantē, ka personām, kuras slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.
8.2. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. 
8.3. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības, pienākumus un saistības.

8.4. Izpildītājs garantē konfidencialitātes principa ievērošanu un apņemas nenodot trešajām personām Pakalpojuma izpildes laikā iegūto informāciju par Pasūtītāju, Pakalpojuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.

8.5. Līguma ietvaros saņemtos fizisko personu datus Puses izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Pušu nodarbinātie, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. 

8.6. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.

8.7. Pušu tiesības un pienākumi, kas nav ietverti Līgumā, tiek regulēti atbilstoši Latvijas Republikas normatīvajiem aktiem.

8.8. Līgums ir spēkā no tā parakstīšanas brīža un tā darbības termiņš izbeidzas ar Līgumā noteikto Pušu saistību izpildi, ja vien Līguma darbība netiek pārtraukta pēc Pušu vienošanās vai nepārvaramas varas apstākļu gadījumā.

8.9. Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks. 
8.10. Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.
9. PUŠU REKVIZĪTI
	Pasūtītājs:
SIA “Rīgas 1.slimnīca”

Reģ. Nr. 40003439279

PVN reģ. Nr. LV40003439279

Adrese: Bruņinieku iela 5k-2, Rīga, LV-1001

Tālrunis: 67366375

administracija@1slimnica.lv 

Banka: A/s Citadeles banka

Konts: LV12PARX0006054590785 

_____________e-paraksts___________

Valdes priekšsēdētāja 
Natālija Zlobina
	Izpildītājs:

SIA Pieaugušo neformālās izglītības iestāde “Mācību centrs SUSTENTO” 

Reģ. Nr. 40203285546
PVN reģ. Nr. LV40203285546
Adrese: Purvciema iela 22-2, Rīga, LV-1035
Tālrunis: 67590437; 25594504
macibucentrs@sustento.lv 

Banka: A/s Citadeles banka
Konts: LV24PARX0023569110001
_____________e-paraksts___________

Valdes priekšsēdētāja
Gunta Anča



Līguma 1.pielikums
MĀCĪBU NORISES PLĀNS
Līguma 2.pielikums

PIEŅEMŠANAS – NODOŠANAS AKTS

2
Dokuments parakstīts ar drošu elektronisko parakstu, un tam ir laika zīmogs.

